OBAVIJEST PROVOĐENJU SANITARNE STUDIJE I SANITARNOG PREGLEDA TE REVIDIRANJA GRANICA PROIZVODNIH PODRUČJA ZA UZGOJ ŠKOLJKAŠA I ODREĐIVANJA TOČAKA UZIMANJA UZORAKA

Obavještavamo vas da je Ministarstvo poljoprivrede, šumarstva i ribarstva sklopilo ugovor s tvrtkom Janolus d.o.o., Put Bokanjca 26a, Zadar, vezano uz uslugu izrade Sanitarne studije i sanitarnog pregleda te revidiranja granica proizvodnih područja za uzgoj školjkaša i određivanja točaka uzimanja uzoraka (u daljnjem tekstu: Sanitarna studija).
U svrhu izrade Sanitarne studije, tvrtka Janolus d.o.o. će, između ostaloga, koristiti plovilo registarske oznake 3328 ZD koje će se narednih 270 dana kretati duž obale i pomorskog teritorija Republike Hrvatske, uključujući i provođenje zarona u svrhu uzorkovanja mora, školjkaša i morskog dna, na područjima postojećih i budućih/novih proizvodnih područja za uzgoj i/ili izlov živih školjkaša.
NAPOMENA: 
Preduvjet za stavljanje živih školjkaša na tržište za prehranu ljudi je da oni ispunjavaju propisane uvjete sigurnosti hrane. U tu svrhu nadležna tijela država članica u skladu s odredbama zajedničkog zakonodavstva EU imaju obvezu donošenja Godišnjeg plana praćenja kakvoće mora i školjkaša na proizvodnim područjima i područjima za ponovno polaganje živih školjkaša, kojim su uređeni način uzorkovanja, geografski raspored točaka uzorkovanja te učestalost uzorkovanja koja osigurava reprezentativnost rezultata analiza za određeno klasificirano proizvodno područje, a preduvjet donošenja predmetnog Godišnjeg plana je izrada Sanitarne studije.

Slijedom navedenog, potrebno je da svi uzgajivači školjaka i vlasnici povlastica za obavljanje gospodarskog ribolova na moru omoguće nesmetan pristup broda registarske oznake 3328 ZD u vlasništvu tvrtke Janolus d.o.o., proizvodnim područjima/zonama za uzgoj i/ili izlov živih školjkaša kako bi se mogao odvijati nesmetan rad na izradi Sanitarne studije koja je obveza država članica EU i preduvjet stavljanja živih školjkaša na tržište.


